Na temelju članka 72. stavka 1. Zakona o komunalnom gospodarstvu ("Narodne novine” broj: (68/18, 110/18, 32/20), članka 31. Statuta Općine Perušić ("Županijski glasnik Ličko-senjske županije” broj: 7/13, 5/18), Općinsko vijeće Općine Perušić na sjednici održanoj dana \_\_\_\_\_\_\_\_\_\_2020. godine donijelo je

PROGRAM

održavanja komunalne infrastrukture na području Općine Perušić za 2021. godinu

 Članak 1.

Programom održavanja komunalne infrastructure na području Općine Perušić za 2021. godinu ( u daljnjem tekstu: Program), određuju se:

1. opis i opseg poslova održavanja komunalne infrastrukture s procjenom pojedinih troškova, po djelatnostima, i
2. iskaz financijskih sredstava potrebnih za ostvarivanje programa, s naznakom izvora financiranja.

 Članak 2.

Djelatnosti održavanja komunalne infrastrukture obuhvaćene ovim Programom su:

* održavanje nerazvrstanih cesta
* održavanje javnih parkirališta
* održavanje javnih površina na kojima nije dopušten promet motornim vozilima
* održavanje građevina javne odvodnje oborinskih voda
* održavanje javnih zelenih površina
* održavanje građevina, uređaja i predmeta javne namjene
* održavanje čistoće javnih površina
* održavanje javne rasvjete
* dezinfekcija, dezinsekcija, deratizacija,
* veterinarsko – higijeničarski poslovi
* prigodno ukrašavanje naselja
* sanacija divljih odlagališta
* održavanje odlagališta komunalnog otpada
* održavanje objekata u vlasništvu i suvlasništvu Općine Perušić

Članak 3.

Opis i opseg poslova održavanja komunalne infrastrukture s procjenom pojedinih troškova, po djelatnostima:

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje nerazvrstanih cesta**Održavanje nerazvrstanih cesta podrazumijeva skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.Održavanje obuhvaća nerazvrstane ceste u dužini od 278,14 km.  Održavanje nerazvrstanih cesta također obuhvaća održavanje   pothodnika i nathodnika u funkciji pješačkog prometa, te biciklističkih i    pješačkih staza izvan kolnika na javnim cestama koje prolaze kroz   naselje. | 2.000.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
|  **Održavanje javnih parkirališta** Održavanje javnih parkirališta podrazumijeva skup mjera i radnji koje  se obavljaju tijekom cijele godine sa svrhom održavanja tehničke  ispravnosti parkirališta i sigurnosti na njima. | 10.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje javnih površina na kojima nije dopušten promet motornim vozilima** Održavanje javnih površina na kojima nije dopušten promet motornih  vozila podrazumijeva održavanje i popravke tih površina kojima se   osigurava njihova funkcionalna ispravnost. | 50.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje građevina javne odvodnje oborinskih voda** podrazumijeva upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.Održavanje građevina javne odvodnje također podrazumijeva održavanje sustava za odvodnju na javnim cestama koje prolaze kroz naselje ako je dio mjesne kanalizacijske ili kanalske mreže. | 100.000,00 |
|  |  |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje javnih zelenih površina**Održavanje javnih zelenih površina  podrazumijeva košnju, obrezivanje i sakupljanje biološkog otpada s javnih zelenih površina, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.Održava se oprema na 2 dječja igrališta. | 150.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje građevina, uređaja i predmeta javne namjene**Održavanje građevina i uređaja javne namjene podrazumijeva održavanje, popravci i čišćenje tih građevina, uređaja i predmeta.Obuhvaćeno je 4 autobusne čekaonice, 30 koševa za otpatke, 4 spomenika, 1 javni sat, te 1 fontana.U održavanje su uključeni građevinski, bravarski, staklarski i vodoinstalaterski radovi. | 80.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje čistoće javnih površina**Održavanje čistoće javnih površina podrazumijeva čišćenje površina javne namjene, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine Perušić.Održavanje čistoće također podrazumijeva čišćenje javnih cesta koje prolaze kroz naselje. | 500.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje javne rasvjete**Održavanje javne rasvjete podrazumijeva upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene. | 360.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Dezinfekcija, dezinsekcija, deratizacija**Dezinfekcija, dezinsekcija, deratizacija podrazumijeva provođenje obveznih preventivnih mjera radi sustavnog suzbijanja insekata i glodavaca u objektima u vlasništvu Općine Perušić.  | 15.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Veterinarsko – higijeničarski poslovi**Veterinarsko – higijeničarski poslovi podrazumijevaju hvatanje i zbrinjavanje pasa i mačaka bez nadzora, te uklanjanje uginulih pasa i mačaka i drugih životinja s javnih površina. | 7.500,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Prigodno ukrašavanje naselja**Prigodno ukrašavanje naselja – iluminacija podrazumijeva postavljanje prigodne iluminacije i dekoracije za državne praznike, blagdane i druge manifestacije. | 40.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Sanacija divljih odlagališta**Pod sanacijom divljih odlagališta podrazuimijeva se prikupljanje komunalnog otpada sa divljih odlagališta, te njegov odvoz i odlaganje na odlagalištu komunalnog otpada, kao i saniranje i zatvaranje divljeg odlagališta.  | 5.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje odlagališta komunalnog otpada**Pod održavanjem odlagališta komunalnog otpada podrazumijeva se upravljanje odlagalištem otpada, popravci na odlagalištu (ograda i sl.), njegovo uređenje i zatvaranje. | 70.000,00 |

|  |  |
| --- | --- |
| **Opis i opseg poslova održavanja komunalne infrastrukture** | **Procjena troškova****(kn)** |
| **Održavanje objekata u vlasništvu i suvlasništvu Općine Perušić**Pod održavanjem podrazumijeva se održavanje zgrada, društvenih domova i prostorija mjesnih odbora podrazumijeva se održavanje krovova, stolarije (prozora, vrata), vodovodnih i električnih instalacija, klima uređaja, ličenje i farbanje zidova, održavanje podova (parketa, pločica i dr.) | 160.000,00 |

REKAPITULACIJA

|  |  |
| --- | --- |
| OPIS I OPSEG | PROCJENA TROŠOVA (kn) |
| Održavanje nerazvrstanih cesta | 2.000.000,00 |
| Održavanje javnih parkirališta | 10.000,00 |
| Održavanje javnih površina na kojima nije dopušten promet motornim vozilima | 50.000,00 |
| Održavanje građevina javne odvodnje oborinskih voda | 100.000,00 |
| Održavanje javnih zelenih površina | 150.000,00 |
| Održavanje građevina, uređaja i predmeta javne namjene | 80.000,00 |
| Održavanje čistoće javnih površina | 500.000,00 |
| Održavanje javne rasvjete | 360.000,00 |
| Dezinfekcija, dezinsekcija, deratizacija | 15.000,00 |
| Veterinarsko – higijeničarski poslovi | 7.500,00 |
| Prigodno ukrašavanje naselja | 40.000,00 |
| Sanacija divljih odlagališta | 5.000,00 |
| Održavanje odlagališta komunalnog otpada | 70.000,00 |
| Održavanje objekata u vlasništvu i suvlasništvu OpćinePerušić | 160.000,00 |
| UKUPNO: | 3.547.500,00 |

Članak 4.

Iskaz financijskih sredstava potrebnih za ostvarivanje programa, s naznakom izvora financiranja.

|  |  |
| --- | --- |
| Izvor financiranja | Iskaz financijskih sredstava |
| * prihod od komunalne naknade
 | 3.047.500,00 kn |
| * Hrvatske ceste d.o.o.
 |  500.000,00 kn |

Članak 5.

Sredstva za ostvarivanje Programa osiguravaju se u Proračunu Općine Perušić za 2021. godinu, a njima raspolaže Općinski načelnik na prijedlog Jedinstvenog upravnog odjela.

Općinski načelnik dužan je podnijeti izvješće o izvršenju ovog Programa za prethodnu godinu podnijeti predstavničkom tijelu Općine Perušić, istodobno s izvješćem o izvršenju proračuna Općine Perušić.

Program stupa na snagu osmog dana od dana objave u „Županijskom glasniku Ličko – senjske županije.

Predsjednik Općinskog vijeća

Milorad Vidmar